Saco vitelino

miniatura|Embrión humano de 31-34 días.
O **saco vitelino** (en terminoloxía latina *saccus vitellinus*, *vesicula umbilicalis*) é un saco membranoso unido ao embrión, formado por células da capa do hipoblasto do disco embrionario bilaminar. Tamén se lle chama **vesícula umbilical** en *Terminologia Embryologica* (TE), aínda que saco vitelino é moito máis usado. En humanos o saco vitelino é importante para a subministración de sangue ao embrión temperán, e gran parte del incorpórase ao tracto gastrointestinal primordial durante a cuarta semana de desenvolvemento embrionario.

## En humanos 
[miniatura|Contido da cavidade [útero|uterina visto a aproximadamente 5 semanas de idade xestacional por ultrasonografía obstétrica.]]
[miniatura|Imaxe coloreada artificialmente que mostra o [saco xestacional, o saco vitelino e o embrión (a distancia entre os signos + é de 3 mm).]]
O saco vitelino é o primeiro elemento que se observa no saco xestacional durante o embarazo, fóra do cal hai unha capa de mesénquima extraembrional, derivada do epiblasto.

O sangue chega á parede do saco vitelino a través da aorta primitiva e despois circula a través dun plexo de capilares que forman unha densa rede, torna polas veas vitelinas do corazón tubular que nese momento ten o embrión. Isto constitúe a circulación vitelina, que nos humanos é o lugar onde se produce a hematopoese. Antes de que se forme a placenta e empece a funcionar como elemento circulatorio, o saco vitelino proporciona nutrición e realiza o intercambio de gases entre a nai e o embrión en desenvolvemento.

Ao final da cuarta semana, o saco vitelino ten a aparencia dunha pequena vesícula con forma de pera (tradicionalmente chamada  *vesícula umbilical*), que comunica co tubo dixestivo por un tubo longo estreito, o conduto vitelino ou onfalomesentérico. Raramente pode verse o saco vitelino despois do necemento como un corpo pequeno e máis ou menos oval cuxo diámetro varía de 1&nbsp;mm a 5&nbsp;mm; está situado entre o amnio e o corion e pode situarse sobre ou a certa distancia da placenta. Este saco vitelino residual non ten importancia clínica.

Ficheiro:Gray24.svg|Diagrama que mostra os primeiros estadios observados do embrión humano.1 - Cavidade amniótica2 - Saco vitelino3 - Corion
 Ficheiro:Gray25.svg|Diagrama que ilustra a formación inicial do alantoide e a diferenciación do talo do corpo.1 - Cavidade amniótica2 - Talo do corpo3 - Alantoide4 - Saco vitelino5 - Corion
 Ficheiro:Gray26.svg|Diagrama que mostra estadios posteriores do desenvolvemento do alantoide co comezo da constrición do saco vitelino.1 - Corazón2 - Cavidade amniótica3 - Embrión4 - Talo do corpo5 - Vilosidade placentaria6 - Alantoide7 - Saco vitelino8 - Corion
 Ficheiro:Gray28.svg|Diagrama que representa un estadio posterior no desenvolvemento do cordón umbilical.1 - Vilosidades placentarias2 - Saco vitelino3 - Cordón umbilical4 - Alantoide5 - Corazón6 - Tubo dixestivo7 - Embrión8 - Cavidade amniótica

Como regra o conduto sofre unha completa obliteración na semana 20ª a medida que a maioría do saco vitelino se incorpora ao tracto gastrointestinal en desenvolvemento, pero nun 2 % dos casos a súa parte proximal persiste como divertículo do intestino delgado, o chamado divertículo de Meckel, que está situado a uns 60&nbsp;cm en dirección proximal da válvula ileocecal, e pode estar unido por medio dun cordón fibroso á parede abdominal no embigo.

Ás veces pode observarse un estreitamento do lume do íleo fronte ao sitio de unión do conduto.

## Histoxénese 
O saco vitelino empeza a formarse durante a segunda semana de desenvolvemento embrionario, ao mesmo tempo que se orixina o saco amniótico. O hipoblasto comeza a proliferar lateralmente e a descender. Mentres tanto, a mambrana de Heuser, situada no polo oposto da vesícula en desenvolvemento, empeza a súa proliferación cara a arriba e ponse en contacto co hipoblasto.

## Modificacións 
***Saco vitelino primario**: é a vesícula que se desenvolve na segunda semana; o seu piso é representado pola membrana de Heuser e o seu teito é o hipoblasto. Tamén se chama **cavidade exocelómica**.
***Saco vitelino secundario**: esta estrutura fórmase cando o mesoderma extraembrionario se separa para formar o celoma extraembrionario; células do mesoderma evaxinan unha área do saco vitelino e o que queda é o saco vitelino secundario.
***Saco vitelino final**: durante a cuarta semana de desenvolvemento, durante a organoxénese, parte do saco vitelino é rodeado polo endoderma e incorporado ao embrión como parte do intestino. A parte restante do saco vitelino é o saco vitelino final.

## Galería 

Ficheiro:Gray14.png|Vista da superficie do embrión do xibón *Hylobates concolor*.
 Ficheiro:Gray17.png|Lonxitude do embrión humano, 2&nbsp;mm. Vista dorsal co amnio aberto. X 30.
 Ficheiro:Gray20.png|Dorso do embrión humano, 2,11&nbsp;mm de lonxitude.
 Ficheiro:Gray21.png|Sección a través do embrión.
 Ficheiro:Gray30.png|Feto dunhas oito semanas dentro do amnio. Ampliado un pouco en dous diámetros.
 Ficheiro:Gray31.png|Modelo de embrión humano de 1,3&nbsp;mm de longo.
 Ficheiro:Gray32.png|Sección a través do blastocisto incrustado na decidua uterina.
 Ficheiro:Gray977.png|Embrión humano duns quince días. O cerebro e o corazón están representados desde o lado dereito. Tubo dixestivo e saco vitelino en sección media.

## Notas 
## Véxase tamén 
### Outros artigos 
*Tumor de saco vitelino

### Bibliografía 
*